Document ID: 31996R2333

31996R2333
L 317/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2333/96 НА КОМИСИЯТА
от 5 декември 1996 година
за изменение на Регламент (ЕО) № 2051/96 относно определяне на някои подробни правила за подпомагане на износа на говеждо и телешко месо, спрямо което може да се приложи специално третиране при внос в Канада и за изменение на Регламент (ЕО) № 1445/95
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 805/68 на Съвета от 27 юни 1968 г. относно общата организация на пазара на говеждо и телешко месо (1), последно изменен с Регламент (ЕИО) № 2222/96 (2), и по-специално членове 9 и 13 от него,
като има предвид, че Регламент (ЕО) № 2051/96 на Комисията (3) определя някои подробни правила за прилагане относно износа на говеждо месо към Канада, по-специално като предвижда управление на сертификатите на тримесечни периоди; като има предвид, че като се отчитат канадските правила за прилагане на тарифната квота на Световната търговска организация (СТО) относно говеждото месо, е необходимо да се изменят някои разпоредби на Регламент (ЕО) № 2051/96 и Регламент (ЕО) № 1445/95 (4), изменени с Регламент (ЕО) № 2051/96;
като има предвид, че предвидените мерки в настоящия регламент са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
Член 1, параграф 1 от Регламент (ЕО) № 2051/96 на Комисията се заменя със следния текст:
„1. Настоящият регламент установява някои подробни правила, прилагани при износ за Канада на 5 000 тона прясно, охладено или замразено говеждо и телешко месо на календарна година с произход от Общността, спрямо което се прилага специално третиране.“
Член 2
Регламент (ЕО) № 1445/95 на Комисията се изменя, както следва:
1.
Член 12а, параграф 6 се замея със следния текст:
„6. Заявлението за издаване на лицензия може да бъде депозирано единствено през първите пет дни на всеки месец.“
2.
В член 12а, параграф 8, последното изречение думата „тримесечие“ се замества с думата „месец“.
3.
Член 12а, параграф 9 се замея със следния текст:
„9. Лицензиите се издават най-късно до двадесет и първия ден от всеки месец.“
Член 3
Настоящият регламент влиза в сила на седмия ден след публикуването му в Официален вестник на Европейските общности.
Прилага се от 1 януари 1997 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 декември 1996 година.

Labels: 0
3
17
18